CELEX: 52017JC0007
Language: fi
Date: 2017-02-15
Title: Yhteinen ehdotus NEUVOSTON PÄÄTÖS Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Algerian välisen kumppanuuden painopisteiden hyväksymiseen

EUROOPAN KOMISSIO
            Bryssel 15.2.2017
            JOIN(2017) 7 final
            2017/0031(NLE)
            Yhteinen ehdotus
            NEUVOSTON PÄÄTÖS
            Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Algerian välisen kumppanuuden painopisteiden hyväksymiseen
            
               
         
         
            
               PERUSTELUT
            
            
               1.EHDOTUKSEN TAUSTA
            
            
               •Ehdotuksen perustelut ja tavoitteet
            
            
               Marraskuussa 2015 hyväksytyssä tarkistetussa Euroopan naapuruuspolitiikassa (ENP)
                  1
                vahvistetaan uudet puitteet kahdenvälisten suhteiden määrittelemiseksi kumppanimaiden kanssa. Kumppanimaiden kanssa pitäisi määritellä uudet kumppanuuden painopisteet, jotka toimivat lähtökohtana sovittaessa rajallisesta määrästä kohdennettuja ensisijaisia tavoitteita tulevia vuosia varten. 
            
            
               Keskustelut Algerian demokraattisen kansantasavallan kanssa aloitettiin huhtikuussa 2016, jolloin Algerian viranomaisille toimitettiin alustava teksti ennen komissaari Johannes Hahnin vierailua Algerissa 11. toukokuuta 2016.  Tämä lähestymistapa on sopusoinnussa Euroopan unionin uuden ulko- ja turvallisuuspoliittisen globaalistrategian
                  2
                kanssa, jonka korkea edustaja esitteli kesäkuussa 2016 ja jonka mukaan EU:n kaikkia välineitä käytetään mahdollisimman tehokkaasti unionin tuen vaikutusten ja näkyvyyden lisäämiseksi. 
            
            
               EU ja Algeria ovat sopineet, että asiakirja kumppanuuden ensisijaisista tavoitteista muodostaa tarkistetun ENP:n ensimmäisen viitekehyksen, jolla mahdollistetaan yhteistyön lujittaminen.  Asiakirja muodostaa myös hyödyllisen lähtökohdan EU:n antaman avun ohjelmasuunnittelussa.
            
            
               Kumppanuuden painopisteissä otetaan huomioon yhteiset edut ja keskitytään aloihin, joilla EU:n ja Algerian yhteistyö hyödyttää molempia osapuolia. Demokratian periaatteiden ja perusoikeuksien kunnioittaminen on olennainen osa EU:n ja Algerian välisiä suhteita. Rauhan, vaurauden ja vakauden yhteinen alue on yhteinen tavoite, joka edellyttää yhdessä työskentelyä erityisesti vastuun jakamisen ja eriyttämisen avulla ja sen huomioimista, että Algerialla on keskeinen rooli alueella. 
            
            
               Unioni ja Algeria vastaavat edelleen kaikkein kiireellisimpiin haasteisiin ja jatkavat samalla pyrkimyksiä saavuttaa niiden pitkän aikavälin kumppanuuden päätavoitteet eli ne työskentelevät maan ja alueen vakauttamiseksi ja talouskasvun ylläpitämiseksi vahvojen valtioelinten avulla sekä monipuolistamalla Algerian taloutta ja lisäämällä sen kilpailukykyä hyödyntäen Algerian yksityisen sektorin ja kansalaisyhteiskunnan tarjoamia mahdollisuuksia. EU:n ja Algerian välisten suhteiden poliittiset painopisteet tuleville vuosille ovat seuraavat:
            
            
               (1)poliittinen vuoropuhelu, hallintotapa, oikeusvaltio ja perusoikeuksien edistäminen;
            
            
               (2)yhteistyö, osallistava sosioekonominen kehitys, kauppa ja pääsy Euroopan sisämarkkinoille;
            
            
               (3)kumppanuus energian, ympäristön ja kestävän kehityksen aloilla;
            
            
               (4)strateginen ja turvallisuutta koskevaa vuoropuhelu (mukaan lukien alueellisista kysymyksistä ja terrorismin torjumisesta);
            
            
               (5)inhimillinen ulottuvuus, muuttoliike ja liikkuvuus.
            
            
               •Yhdenmukaisuus muiden alaa koskevien politiikkojen säännösten kanssa
            
            
               
                  Algerian ja EU:n kumppanuuden painopisteet muodostavat ensimmäisen uuden ENP:n puitteissa sovitun kahdenvälisen kehyksen, ja ne ovat kyseisen politiikan tavoitteiden ja yksityiskohtaisten sääntöjen mukaisia, eli niillä pyritään naapurimaiden vakauttamiseen politiikan, talouden ja turvallisuuden näkökulmasta. Ne ovat myös vuonna 2005 voimaan tulleen EU:n ja Algerian assosiaatiosopimuksen
                     3
                   mukaisia.
               
            
            
               •Yhdenmukaisuus unionin muiden politiikkojen kanssa
            
            
               
                  EU:n ja Algerian kumppanuuden painopisteet pohjautuvat EU:n pitkäaikaiseen sitoutumiseen Välimeren kumppaneihinsa. Ne vastaavat kaikilta osin EU:n globaalistrategiassa esitettyä kehotusta laatia kriisitilanteita varten yhdennetty lähestymistapa, joka kattaa EU:n politiikat humanitaarisen avun, kehitysyhteistyön, muuttoliikkeen, kaupan, investointien, infrastruktuurin, koulutuksen, terveyden ja tutkimuksen aloilla. Asiakirjaan sisältyy muun muassa ihmisoikeuksien ja hyvän hallintotavan edistäminen, EU:n muuttoliikepolitiikan ulkoinen ulottuvuus, kansainvälisen yhteistyön lisääminen terrorismin ja väkivaltaisten ääriliikkeiden torjumiseksi sekä kaupan mahdollisuudet luoda tasapuolista kasvua ja kunnollisia työpaikkoja.
               
            
            
               2.OIKEUSPERUSTA, TOISSIJAISUUSPERIAATE JA SUHTEELLISUUSPERIAATE
            
            
               •Oikeusperusta
            
         
         
            
               
                  Tämä ehdotus on Euroopan unionin toiminnasta tehdyn sopimuksen (SEUT) 218 artiklan 9 kohtaan perustuva ehdotus neuvoston päätökseksi Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta kumppanuuden painopisteiden hyväksymiseen.
               
               
                  SEUT-sopimuksen 218 artiklan 9 kohdan mukaan kumppanuuden painopisteet voivat olla perustana Euroopan naapuruusvälineestä  annettavalle unionin avulle. Kumppanuuden painopisteet aiotaan hyväksyä EU–Algeria-assosiaationeuvoston kokouksessa vuoden 2017 alussa sen jälkeen, kun neuvosto on hyväksynyt SEUT-sopimuksen 218 artiklan 9 kohdan perusteella assosiaationeuvostossa esitettävän EU:n kannan.
               
            
            
               •Toissijaisuusperiaate (jaetun toimivallan osalta) 
            
            
               
                  Koska kumppanuuden painopisteet koskevat EU:n ja Algerian välisiä suhteita, niitä ei voida hyväksyä kansallisella tasolla jäsenvaltioissa.
               
            
            
               •Suhteellisuusperiaate
            
            
               
                  Neuvoston kanta on vahvistettava SEUT-sopimuksen 218 artiklan 9 kohdan mukaisesti, jotta assosiaationeuvosto voi hyväksyä kumppanuuden painopisteet.
               
            
            
               •Toimintatavan valinta
            
            
               
                  Neuvoston 14. joulukuuta 2015 antamat päätelmät Euroopan naapuruuspolitiikan uudelleentarkastelusta
                     4
                   vahvistivat neuvoston aikomuksen aloittaa vuonna 2016 kumppaneiden kanssa tehtävässä yhteistyössä uusi vaihe, joka voisi johtaa tarvittaessa siihen, että asetetaan uusia kumppanuuden painopisteitä, joissa keskitytään sovittuihin tavoitteisiin ja intresseihin.
               
               
                  Poliittiset sitoumukset ovat tähän sopivin väline. Uusi sitova kansainvälinen sopimus Algerian kanssa olisi aiheuttanut kohtuuttoman suuren menettelyllisen rasitteen suhteessa ajanjaksoon, jota varten kumppanuuden painopisteet on määriteltävä. Toisaalta pelkkä yhteisymmärryspöytäkirja ei vastaisi sitä tasoa, joka vaaditaan perustaksi Euroopan naapuruusvälineestä annetun asetuksen
                     5
                   3 artiklan 2 kohdassa tarkoitettujen toimintasuunnitelmien tai muiden vastaavien yhteisesti sovittujen asiakirjojen nojalla annettavan tuen monivuotista ohjelmasuunnittelua varten. 
               
            
            
               3.JÄLKIARVIOINTIEN, SIDOSRYHMIEN KUULEMISTEN JA VAIKUTUSTENARVIOINTIEN TULOKSET
            
            
               •Jälkiarvioinnit/toimivuustarkastukset
            
            
               
                  Ei sovelleta.
               
            
            
               •Sidosryhmien kuuleminen
            
            
               
                  Tätä tekstiä laadittaessa tehtiin tiiviistä yhteistyötä asianomaisten komission yksiköiden ja jäsenvaltioiden edustajien kanssa neuvoston Mashrekin ja Maghrebin työryhmässä ja keskusteltiin Algerian kanssa. 
               
               
                  Kansalaisyhteiskunnan sidosryhmien kuulemiset järjestettiin Brysselissä tammikuusta 2016 alkaen. Saaduista vastauksista ilmenee pääasiassa tarve varmistaa perus- ja ihmisoikeuksien kunnioittaminen samalla kun torjutaan väkivaltaisia ääriliikkeitä, tarve pitää lujasti kiinni naisten oikeuksien edistämisestä sekä tarve edistää maassa toimivien kansainvälisten ja paikallisten valtiosta riippumattomien järjestöjen roolia ja suojella niitä epäasianmukaiselta painostukselta.      Kaikki nämä seikat on otettu huomioon liitteenä olevissa teksteissä. 
               
               
                  Nämä neuvottelut käytiin uudistetun Euroopan naapuruuspolitiikan suuntaviivoja noudattaen.
               
            
            
               •Asiantuntijatiedon käyttö
            
            
               
                  Kaikki tarvittava aihepiirikohtainen asiantuntemus oli saatavilla sisäisesti joko päätoimipaikassa tai EU:n edustustoissa.
               
            
            
               •Vaikutusten arviointi
            
            
               
                  Ei sovelleta.
               
            
         
         
            
               •Sääntelyn toimivuus ja yksinkertaistaminen
            
            
               
                  Ei sovelleta.
               
            
            
               •Perusoikeudet
            
            
               
                  Ei vaikutuksia perusoikeuksiin Euroopan unionin jäsenvaltioissa. 
               
               
                  Vaikutusten perusoikeuksiin Algeriassa odotetaan olevan myönteisiä, sillä Algerian hallituksen antamat sitoumukset, jotka on otettu huomioon kumppanuuden painopisteissä, sisältävät muun muassa universaalien arvojen ja oikeusvaltiolle kuuluvien kansainvälisten sitoumusten tunnustamisen ja kunnioittamisen sekä perusoikeuksien kunnioittamisen, helmikuussa 2016 annettujen uusien peruslain säännösten täytäntöönpanon erityisesti seuraavissa asioissa:  hallintotapa, osallistava demokratia, perusoikeuksien (myös työntekijöiden perusoikeuksien) edistäminen ja puolustaminen, naisten aseman vahvistaminen yhteiskunnassa, hallinnon hajauttaminen, oikeuslaitoksen lujittaminen mukaan luettuna vankeinhoito-osasto sekä kansalaisyhteiskunnan roolin vahvistaminen.
               
            
            
               4.TALOUSARVIOVAIKUTUKSET
            
            
               
                  Ei ylimääräisiä talousarviovaikutuksia EU:n aiemmista kansainvälisistä sitoumuksista johtuvien vaikutusten lisäksi. Muut mahdolliset talousarviovaikutukset määritellään erillisissä ehdotuksissa, kuten pian vahvistettavassa ja vuodet 2018–2020 kattavassa Euroopan naapuruusvälineen yhdistetyssä tukikehyksessä.
               
            
            
               5.LISÄTIEDOT
            
            
               •Toteuttamissuunnitelmat, seuranta, arviointi ja raportointijärjestelyt
            
            
               
                  EU:n ja Algerian kumppanuuden painopisteiden täytäntöönpanossa käytetään koordinointimekanismia. Siihen kuuluvat, asianomaisissa yksiköissä toimivat yhteyspisteet seuraavat ja tarkastelevat täytäntöönpanoa määräajoin vastuunjaon, avoimuuden ja molempia hyödyttävän täytäntöönpanon varmistamiseksi. Voimassa olevaan assosiaatiosopimukseen perustuvaan EU:n ja Algerian kahdenväliseen yhteistyöhön liittyvät kokoukset tukevat seurantaa, myös alakohtaisella tasolla.
               
            
            
               6. VIITTEET
            
            
               (a)Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Euroopan naapuruuspolitiikan tarkistus (JOIN(2015) 50 final).
            
            
               (b)Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta (EUVL L 265, 10.10.2005).
            
            
               (c)Neuvoston päätelmät Euroopan naapuruuspolitiikan uudelleentarkastelusta, 14.12.2015;
            
            
               (d)Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta (EUVL L 77, 15.3.2014, s. 27).
            
            
               (e)Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Euroopan naapuruuspolitiikan tarkistus (JOIN(2015) 50 final); Euroopan naapuruuspolitiikan piiriin kuuluvien arabimaiden yhteinen kanta, joka esitettiin Beirutissa 24. kesäkuuta 2015 järjestetyssä naapuruuspolitiikan tarkistamista käsittelevässä ministerikonferenssissa.
            
            
               2017/0031 (NLE)
            
            
               Yhteinen ehdotus
            
            
               NEUVOSTON PÄÄTÖS
            
            
               Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Algerian välisen kumppanuuden painopisteiden hyväksymiseen
            
         
         
            
               EUROOPAN UNIONIN NEUVOSTO, joka
            
            
               ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä 218 artiklan 9 kohdan kanssa,
            
            
               ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
            
            
               sekä katsoo seuraavaa:
            
            
               1)Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta
                  6
                allekirjoitettiin 22 päivänä huhtikuuta 2002, ja se tuli voimaan 1 päivänä syyskuuta 2005.
            
            
               2)Euroopan unionin ulkoasioiden ja turvallisuuspolitiikan korkean edustajan ja Euroopan komission 18 päivänä marraskuuta 2015 antamaan yhteiseen tiedonantoon Euroopan naapuruuspolitiikan tarkistuksesta
                  7
                suhtauduttiin myönteisesti 14 päivänä joulukuuta 2015 annetuissa neuvoston päätelmissä. Neuvosto muun muassa vahvisti niissä aikovansa aloittaa vuonna 2016 kumppaneiden kanssa käytävässä vuoropuhelussa uuden vaiheen, joka voisi johtaa tarvittaessa siihen, että kumppanuudelle määritellään uudet painopisteet yhdessä sovittujen prioriteettien ja intressien pohjalta.
            
            
               3)EU:n ja Algerian yhteisenä tavoitteena on saavuttaa rauhan, vakauden ja vaurauden alue, mikä merkitsee toimimista yhteistyössä yhteisvastuullisesti ja toimia eriyttämällä sekä ottaen huomioon Algerian keskeisen roolin alueella. 
            
            
               4)EU ja Algeria vastaavat kaikkein kiireellisimpiin haasteisiin ja jatkavat samalla pyrkimyksiä saavuttaa niiden pitkän aikavälin kumppanuuden päätavoitteet eli ne työskentelevät maan ja alueen vakauttamiseksi ja talouskasvun ylläpitämiseksi vahvojen valtioelinten avulla sekä monipuolistamalla Algerian taloutta ja lisäämällä sen kilpailukykyä,
            
            
               ON HYVÄKSYNYT TÄMÄN PÄÄTÖKSEN:
            
            
               1 artikla
            
            
               Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävä unionin kanta EU:n ja Algerian välisen kumppanuuden painopisteiden hyväksymiseen perustuu tämän päätöksen liitteenä olevaan tekstiin.
            
            
               2 artikla
            
            
               Tämä päätös tulee voimaan päivänä, jona se hyväksytään.
            
            
               Tehty Brysselissä
            
            
               
                     Neuvoston puolesta
               
               
                     Puheenjohtaja
               
            
         
         
            
                  
                     (1)
                  Neuvoston päätelmät Euroopan naapuruuspolitiikan uudelleentarkastelusta, 14.12.2015; neuvoston lehdistötiedote nro 926/15. 
               
               
                  
                     (2)
                  ”Jaettu näkemys, yhteinen toiminta: vahvempi Eurooppa. Euroopan unionin ulko- ja turvallisuuspoliittinen globaalistrategia”.
               
               
                  
                     (3)
                  Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta (EUVL L 265, 10.10.2005).
               
               
                  
                     (4)
                  Neuvoston päätelmät Euroopan naapuruuspolitiikan uudelleentarkastelusta, 14.12.2015; neuvoston lehdistötiedote nro 926/15.
               
               
                  
                     (5)
                  Euroopan parlamentin ja neuvoston asetus (EU) N:o 232/2014, annettu 11 päivänä maaliskuuta 2014, Euroopan naapuruusvälineen perustamisesta (EUVL L 77, 15.3.2014, s. 27).
               
               
                  
                     (6)
                  Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta (EUVL L 265, 10.10.2005).
               
               
                  
                     (7)
                  Yhteinen tiedonanto Euroopan parlamentille, neuvostolle, Euroopan talous- ja sosiaalikomitealle ja alueiden komitealle: Euroopan naapuruuspolitiikan tarkistus (JOIN(2015) 50 final).
               
            
      
    ---documentbreak--- 
      
         
               EUROOPAN KOMISSIO
            Bryssel 15.2.2017
            JOIN(2017) 7 final
            LIITE
            asiakirjaan
            Yhteinen ehdotus:NEUVOSTON PÄÄTÖS
            Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyllä Euro–Välimeri-sopimuksella perustetussa assosiaationeuvostossa esitettävästä unionin kannasta EU:n ja Algerian välisen kumppanuuden painopisteiden hyväksymiseen
            
               
         
         
            
               EU:n ja Algerian 10. assosiaationeuvoston päätös N:o 1/2017, annettu ... 2017,
            
            
            
               EU–Algeria-kumppanuuden painopisteiden hyväksymisestä
            
            
                
            
            
               EU–ALGERIA ASSOSIAATIONEUVOSTO, joka
            
            
            
               ottaa huomioon Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta tehdyn Euro–Välimeri-sopimuksen,
            
            
               sekä katsoo seuraavaa:
            
            
               1)
                     Euro–Välimeri-sopimus Euroopan yhteisön ja sen jäsenvaltioiden sekä Algerian demokraattisen kansantasavallan välisestä assosiaatiosta allekirjoitettiin 22 päivänä huhtikuuta 2002, ja se tuli voimaan 1 päivänä syyskuuta 2005.
            
            
               2)
                     Euro–Välimeri-sopimuksen 94 artiklassa annetaan assosiaationeuvostolle valtuudet tehdä päätöksiä sopimuksen tavoitteiden saavuttamiseksi.
            
            
               3)
                     Euro–Välimeri-sopimuksen 104 artiklan mukaan osapuolet toteuttavat kaikki sopimuksesta johtuvien velvoitteiden täyttämiseksi tarvittavat yleiset ja erityiset toimenpiteet ja huolehtivat siitä, että sopimuksessa vahvistetut tavoitteet saavutetaan.
            
            
               4)
                     Vuonna 2016 tehdyssä Euroopan naapuruuspolitiikan uudelleentarkastelussa ehdotettiin uutta vaihetta kumppaneiden kanssa tehtävään yhteistyöhön, jotta kumpikin osapuoli voisi kokea kumppanuuden enemmän omakseen. 
            
            
               5)
                     EU ja Algeria ovat päättäneet lujittaa kumppanuuttaan hyväksymällä vuosiksi 2017–2020 painopisteet, joilla on tarkoitus tukea ja vahvistaa Algerian selviytymiskykyä ja vakautta. 
            
            
               6)
                     Euro–Välimeri-sopimuksen osapuolet ovat hyväksyneet tekstin EU–Algeria-kumppanuuden painopisteistä, jotka tukevat Euro–Välimeri-sopimuksen täytäntöönpanoa, painottaen yhteistyötä tiettyjen yhdessä määriteltyjen, etusijalle asetettavien yhteisten etujen ajamiseksi,
            
            
            
               ON PÄÄTTÄNYT SEURAAVAA:
            
            
               1 artikla
            
            
               Assosiaationeuvosto suosittaa, että osapuolet panevat täytäntöön liitteessä esitetyt EU–Algeria-kumppanuuden painopisteet.
            
            
               2 artikla
            
         
         
            
               Tämä päätös tulee voimaan päivänä, jona se hyväksytään.
            
            
            
               Tehty ...ssa/ssä [...päivänä helmi/maaliskuuta 2017].
            
            
            
               EU–Algeria-assosiaationeuvoston puolesta
            
            
            
               Puheenjohtaja
            
            
               ***
            
            
               LIITE 
            
            
               EU–Algeria-kumppanuuden painopisteet
            
            
               Tarkistetun Euroopan naapuruuspolitiikan mukaiset 
            
            
               Algerian demokraattisen kansantasavallan (Algeria) 
            
            
               ja Euroopan unionin kumppanuuden 
            
            
               painopisteet 
            
            
               
                  EU:n ja Algerian yhteistyön yleisen kehyksen muodostaa vuonna 2002 allekirjoitettu assosiaatiosopimus, joka tuli voimaan vuonna 2005 ja jossa määritellään osapuolten välisen yhteistyön alat. Rajoittamatta assosiaatiosopimuksessa määriteltyjä yhteistyöaloja tässä asiakirjassa esitetään kumppanuuden painopisteet, jotka Algeria ja EU ovat määritelleet yhdessä vuosiksi 2016–2020 tarkistetun Euroopan naapuruuspolitiikan (ENP) yhteydessä.
               
            
            
               Tarkistetun ENP:n johtoperiaatteiden hengessä ja ottaen huomioon kummankin osapuolen poliittiset prioriteetit Algeria ja Euroopan unioni sitoutuvat lisäämään vuoropuheluaan ja sopimaan suhteidensa suurista linjoista, täsmentämään tavoitteitaan ja molemminpuolisia etujaan sekä laatimaan yhteistyölleen tärkeysjärjestyksen. Jäljempänä esitetyt kumppanuuden painopisteet osoittavat, mitä aloja tehostetussa vuoropuhelussa ensisijaisesti käsitellään ja millä aloilla EU ja Algeria tekevät mahdollisimman konkreettista hallinnollista ja institutionaalista yhteistyötä kummankin osapuolen kokemuksen ja asiantuntemuksen pohjalta ja kunnioittaen kummankin osapuolen erityisyyttä ja riippumattomuutta. 
            
            
               Algeria ja EU pyrkivät kehittämään tehostettua kokonaisvaltaista ja monipuolista kumppanuutta yhteisissä kehitys- ja turvallisuushaasteissa. Osapuolet ilmaisevat lisäksi yhteisen halunsa pyrkiä saavuttamaan tavoitteet näillä suuriksi asiakokonaisuuksiksi ryhmiteltyjen painopisteiden aloilla, joilla EU:n ja Algerian on määrä lujittaa suhteitaan tulevaisuudessa. Joillakin näistä painopistealoista käytetään teknistä ja rahoitusyhteistyötä, jota toteutetaan vuosien 2018–2020 rahoitussuunnitelman puitteissa.
            
            
               I Poliittinen vuoropuhelu, hallintotapa, oikeusvaltio ja perusoikeuksien edistäminen 
            
            
               EU ja Algeria sopivat panostavansa erityisesti poliittisen vuoropuhelunsa lujittamiseen sen kaikissa muodoissa. 
            
            
               Algeria jatkaa 7 päivänä helmikuuta 2016 tehdyn perustuslakiuudistuksensa avulla prosessia, jolla vakiinnutetaan vapauksia ja perusoikeuksia, oikeusvaltiota ja instituutioita sekä demokratian periaatteita, jotka sääntelevät valtion toimia suhteessa kansalaisiin. Tämä prosessi vastaa Euroopan unionin ja Algerian 15 viime vuoden aikana käymää kahdenvälistä vuoropuhelua ja muistuttaa siitä, että osapuolten suhde perustuu keskinäiselle kunnioitukselle, universaalien arvojen ja oikeusvaltiolle kuuluvien kansainvälisten sitoumusten tunnustamiselle ja kunnioitukselle sekä perusoikeuksien kunnioitukselle. 
            
         
         
            
               Algeria ja EU sopivat tässä yhteydessä kiinnittävänsä erityistä huomiota perustuslain uusien säännösten täytäntöönpanoon. EU aikoo tukea Algeriaa niiden täytäntöönpanossa muun muassa teknisen avun ohjelmien avulla etenkin seuraavissa asioissa: hallintotapa, osallistava demokratia, perusoikeuksien (myös työntekijöiden perusoikeuksien) edistäminen ja puolustaminen, naisten aseman vahvistaminen yhteiskunnassa, hallinnon hajauttaminen, oikeuslaitoksen lujittaminen mukaan luettuna vankeinhoito-osasto sekä kansalaisyhteiskunnan roolin vahvistaminen. 
            
            
               Tämä yhteistyö kattaa myös tuen julkishallinnon nykyaikaistamiselle ja sen valmiuksien kehittämiselle, julkisen varainhoidon ja verohallinnon valvonnan parantamisen, korruption torjunnan sekä pääomapaon, rahanpesun ja terrorismin rahoittamisen torjunnan rahanpesunvastaisen toimintaryhmän (FATF) suositusten mukaisesti.
            
            
               II Yhteistyö, osallistava sosioekonominen kehitys, kauppa ja pääsy Euroopan sisämarkkinoille 
            
            
               Koska maailmantalous on taantumassa ja hiilivetyjen hinta on laskenut huomattavasti, on Algerian ja Euroopan unionin yhteisen edun mukaista määritellä kiireesti sekä yksityistä että julkista sektoria varten sellaiset taloushallinnolliset toimenpiteet, joilla voidaan kannustaa yksityistä aloitteellisuutta, virkistää investoimista tuotantosektorille sekä julkisella sektorilla nykyaikaistaa varainhoitoa ja järkevöittää julkisia menoja.
            
            
               Osapuolia sitova assosiaatiosopimus tarjoaa sopivat puitteet kauppavaihdon ja investointien kasvattamiselle, joten sitä on hyödynnettävä parhaan mukaan, jotta voidaan yhdessä selviytyä nykyisestä epäsuotuisasta suhdanteesta. Euroopan unioni ja Algeria vahvistavat lisäksi yhteisen halunsa varmistaa vuonna 2005 voimaan tulleen assosiaatiosopimuksen optimaalisen hyödyntämisen sopimusta tarkasti noudattaen ja pyrkien tasapainottamaan eri intressit. Tähän kuuluu myös assosiaatiosopimuksen yhteinen arviointi. 
            
            
               Hiilivetyjen hinnan epävakaudesta johtuen Algerian hallitus on asettanut talouden monipuolistamisen kansalliseksi ensisijaiseksi tavoitteeksi. Sen saavuttamiseksi toteutettavat uudistukset tarjoavat mahdollisuuden tehostaa yhteistyötä aloilla, jotka edistävät assosiaatiosopimuksen määräysten mukaisesti Algerian talouden monipuolistamista ja sen kilpailukyvyn parantamista, jotta se saisi enemmän tuotteita vientiin Euroopan sisämarkkinoille etenkin muilta kuin hiilivetyjen aloilta. 
            
            
               Koska liiketoimintaympäristöllä on suuri merkitys uusien sijoittajien houkuttelemisessa, Algeria ja EU sitoutuvat kahdenvälisen yhteistyönsä seuraavalla ohjelmakaudella helpottamaan yksityistä taloudellista toimintaa, pyrkimään yhdessä parantamaan Algerian liiketoimintaympäristöä ja yrityspolitiikkaa pienten ja keskisuurten yritysten (pk-yritykset) ja pienen ja keskisuuren teollisuuden (pkt) kehittämisen edistämiseksi, pyrkimään kehittämään julkisen ja yksityisen sektorin (ulkomaat mukaan lukien) teollisuus- ja teknologiakumppanuuksia, tukemaan Algerien yhdennetyn työllisyysstrategian täytäntöönpanoa sekä lujittamaan Algerian ohjelmaa, jolla tuetaan työmarkkinaosapuolten kaksi- ja kolmikantavuoropuhelua. Osapuolet ovat yksimielisiä siitä, että on tärkeää tukea Algerian ohjelmaa, jolla lujitetaan pankkijärjestelmää ja sen valvontaa, ja edistää pääomamarkkinoiden kehitystä, jotta kaikilla yrityksillä, etenkin pk-yrityksillä/pkt:lla sekä innovatiivisilla (start-up-)yrityksillä, olisi mahdollisuus saada rahoitusta 
            
            
               Tietoisina siitä, että nuoriso on merkittävä voima kummankin osapuolen sisäisessä kehityksessä ja niiden taloudellisissa, sosiaalisissa ja kulttuurisissa haasteissa, EU ja Algeria sitoutuvat tehostamaan toimiaan nuorison tukemiseksi ja sen energian hyödyntämiseksi. Osapuolet sopivat erityisesti edistävänsä yhteistyötään nuorisoasioissa tukeakseen Algerian talouskehitystä ja tutkimus- ja kehitystyötä sekä koulutusta (esikoulusta korkea-asteen koulutukseen, ammattikoulutus mukaan lukien) kestävän kehityksen tavoitteiden mukaisesti hyödyntäen tässä erityisesti EU:n ohjelmia ja strategioita, jotka koskevat työllistettävyyttä, virallista ja epävirallista oppimista tai ammatillista koulutusta. 
            
            
               Algeria ja Euroopan unioni sitoutuvat tukemaan kulttuuripolitiikan kehittämistä Algeriassa talouden ja teollisuuden kehityksen veturina ja vuorovaikutuksen edistämiseksi eurooppalaisten kulttuurialan toimijoiden kanssa (esimerkiksi Luova Eurooppa -ohjelman avulla). 
            
            
               EU ja Algeria tehostavat assosiaatiosopimuksen puitteissa vuoropuheluaan kaupan alalla tukeakseen tasapainoista suuren lisäarvon kaupankäyntiä ja vähentääkseen ja poistaakseen asteittain esteitä tavaroiden ja palvelujen kaupalta. 
            
            
               Osapuolet pidättäytyvät tältä osin toteuttamasta toimenpiteitä, jotka haittaisivat kaupankäyntiä, paitsi jos niitä sovelletaan assosiaatiosopimuksen määräysten ja menettelyjen mukaisesti. Osapuolet vakiinnuttavat kaupan suojatoimenpiteitä ja teollisuusyhteistyötä (jota toteutetaan Euro–Välimeri-teollisuusyhteistyön puitteissa) koskevan vuoropuhelunsa. 
            
            
               EU ja Algeria sopivat lisäksi käynnistävänsä assosiaatiosopimuksensa puitteissa vuoropuhelun investoinneista ulkomaisten (etenkin eurooppalaisten) sijoittajien houkuttelemiseksi. EU vahvistaa sitoumuksensa tukea Algerian liittymistä Maailman kauppajärjestöön (WTO) tekemällä tästä kahdenvälisen sopimuksen. 
            
            
               Algerian asteittain (etenkin pankkijärjestelmässään, hallinnossaan tai lainsäädäntönsä lähentämiseksi EU:n kanssa) toteuttamien uudistuksen tueksi osapuolet ilmoittavat olevansa edellytysten täyttyessä valmiita harkitsemaan kauppasuhteidensa syventämistä jatkamalla neuvotteluja palveluista tai tehdäkseen sopimuksen investointisuojasta. Osapuolet sopivat, että tämän prosessin yhteydessä voidaan järjestää EU:n tukemia konferensseja ja tapahtumia, joiden kohdeyleisöä ovat mahdolliset Algeriaan investoijat. 
            
            
               EU sitoutuu tehostamaan vuoropuhelua, jossa käsitellään Algerian uuden talouskasvumallin täytäntöönpanoa. Malli perustuu yksityisyritysten ja yksityisen aloitteellisuuden ja yrittäjyyden, yksityisen ja julkisen sektorin (mukaan lukien ulkomaat) kumppanuuden sekä osaamistalouden lujittamiseen. Mallin tavoitteena on tehdä taloudesta kilpailukykyinen, monipuolinen, kotoperäinen, osallistava ja ulkomaisia investointeja houkutteleva.
            
            
               Edistääkseen Algerian talouden monipuolistumista EU ja Algeria ovat lisäksi määritelleet muita mahdollisia yhteistyöaloja, joilla voidaan antaa tukea ja vaihtaa hyviä käytäntöjä, tietoja ja kokemuksia: maaseudun ja maatalouden kehittäminen, kalastus, meritalous, matkailu (etenkin kestävä matkailu), julkiset hankinnat, tilastointi, Algerian teknisten normien lähentäminen EU:n normien kanssa akkreditoinnin, vaatimustenmukaisuuden arvioinnin ja markkinavalvonnan aloilla sekä etuuskohteluun oikeuttavien Paneurooppa–Välimeri-alkuperäsääntöjen hyväksyminen ja soveltaminen. 
            
            
               EU ja Algeria haluavat vauhdittaa yhteistyötä, jolla Algerian normeja yhdenmukaistetaan EU:n normien kanssa osapuolten ensisijaisiksi katsomilla aloilla ja laadunvarmistuksen rakenteet saatetaan ajan tasalle, jotta voitaisiin neuvotella teollisuustuotteiden vaatimustenmukaisuuden arviointia ja hyväksymistä koskeva sopimus. Tämän työn avulla Algerian talous voidaan integroida paremmin alueellisiin ja maailmanlaajuisiin arvoketjuihin. 
            
            
               Osapuolet sopivat lisäksi selvittävänsä mahdollisuuksia yhteistyöhön tieto- ja viestintätekniikan kehittämiseksi Algeriassa tukena toimenpiteille, joilla parannetaan kilpailukykyä, liiketoiminta- ja investointiympäristöä, hallinnon tehokkuutta, julkisten yritysten hallinnointia sekä julkisen ja yksityisen sektorin kumppanuuksia pk-yritysten ja pkt:n sekä innovatiivisen toiminnan kehittämiseksi. 
            
            
               Osapuolet sopivat ottavansa käyttöön tarvittavat mekanismit Algerian tullin valmiuksien kehittämiseksi etenkin valtuutettuun talouden toimijaan, väärennöksiin ja tietojen vaihtoon (myös tullausarvon osalta) liittyvissä asioissa. 
            
            
               Osapuolet katsovat myös, että yhteistyö tilastoinnin alalla on edelleen tärkeää etenkin kansantalouden tilinpidon järjestelmien lähentämiseksi.
            
            
               III Kumppanuus energian, ympäristön ja kestävän kehityksen aloilla 
            
         
         
            
               EU ja Algeria sitoutuvat kehittämään molemmille hyödyllistä strategista kumppanuutta energiaturvallisuuden alalla. Algeriaa ja Euroopan unionia yhdistää energia-asioissa molemminpuolinen strateginen etu. Algeria on ollut jo pitkän aikaa yksi merkittävimmistä ja luotettavimmista kaasun toimittajista EU:hun. EU on puolestaan Algerian merkittävin ostaja. 
            
            
               Tietoisina siitä, että energia pysyy yhtenä tärkeimmistä kestävän talouskehityksen tekijöistä, EU ja Algeria vahvistavat yhteiset strategiset etunsa ja sitoutuvat lujittamaan kumppanuuttaan tällä alalla osapuolten perustaman korkean tason vuoropuhelun puitteissa, jossa käsitellään energia-alan kauppaa sekä uusiutuvan energian ja energiatehokkuuden edistämistä. Tätä silmällä pitäen osapuolet sitoutuvat tekemään yhteistyötä tietojen vaihtamiseksi energian, mukaan lukien uusiutuva energia, kysyntää ja tarjontaa koskevista keskipitkän ja pitkän aikavälin ennusteista. EU on lisäksi valmis lisäämään tukeaan toimille, joilla pannaan täytäntöön Algerian ohjelma uusiutuvan energian ja energiatehokkuuden kehittämiseksi vuoteen 2030 mennessä Algerian tämän alan huomattavan potentiaalin täysimääräiseksi hyödyntämiseksi. 
            
            
               Algeria ja EU sopivat selvittävänsä, millä toimenpiteillä olisi mahdollista kasvattaa investointeja, lisätä ja kehittää sähköverkkojen yhteenliittymiä Euroopassa ja Välimeren alueella sekä edistää koulutusta sekä teknologian ja innovaatioiden, asiantuntemuksen ja osaamisen siirtoa EU:sta Algeriaan. 
            
            
               Tietoisina velvollisuuksistaan tulevia sukupolvia kohtaan EU ja Algeria sitoutuvat yhdistämään energia-alan kumppanuutensa yhteistyön lisäämiseen asioissa, jotka liittyvät ilmastonmuutoksen lievittämiseen ja siihen sopeutumiseen, tavoitteena Pariisin sopimuksen ja kansallisella tasolla määriteltyjen toimien täysimääräinen täytäntöönpano. Osapuolet sitoutuvat tukemaan ilmastotoimien sisällyttämistä kansallisiin politiikkoihin sekä päästöjen seurantaa, raportointia ja todentamista. 
            
            
               Osapuolet sitoutuvat ympäristöasioissa edistämään resurssiensa, etenkin veden, kestävää hoitoa, hyvää hallintotapaa, hyvien ympäristökäytäntöjen sisällyttämistä kaikkiin toimiinsa, vaikutusten arvioimista sekä tiedonsaannin parantamista. Ne sitoutuvat lujittamaan yhteistyötään kansainvälisten sitoumustensa, etenkin Välimeren merellisen ympäristön ja rannikkoalueiden suojelemista koskevan Barcelonan yleissopimuksen, täytäntöönpanon puitteissa, sekä osana alueellista yhteistyötä Välimeren saasteiden vähentämiseksi. 
            
            
               IV Strateginen ja turvallisuutta koskeva vuoropuhelu 
            
            
               EU ja Algeria sopivat edistävänsä strategista ja turvallisuutta koskevaa vuoropuhelua yhteisissä turvallisuus- ja kehityshaasteissa. 
            
            
               Algeria on jo vuosia vaikuttanut merkittävällä tavalla rauhan, vakauden ja turvallisuuden aikaansaamiseen alueella, etenkin Sahelissa, turvaamalla omat rajansa ja harjoittamalla naapurimaana aktiivista diplomatiaa tukeakseen Libyan kansallisen sovinnon hallitusta ja Malissa toteutettua kansainvälistä sovittelua, jonka tuloksena on saatu aikaan täytäntöönpanoa odottava rauhan ja kansallisen sovinnon sopimus. 
            
            
               Ottaen huomioon Algerian ja EU:n alueellisen roolin osapuolet sopivat tehostavansa vuoropuheluaan kehittääkseen rauhaa ja turvallisuutta edistävää kumppanuutta, myös kansainvälisissä ja alueellisissa yhteyksissä, kuten YK:ssa, Afrikan unionissa, vuoropuheluissa, joita EU käy Arabiliiton tai Afrikan kanssa, 5+5-vuoropuhelussa, Välimeren unionissa, Anna Lindh -säätiössä ja maailmanlaajuisen terrorisminvastaisen foorumin kaltaisilla foorumeilla. Ne sitoutuvat lisäksi hyödyntämään mahdollisuuksia kolmikantayhteistyöhön, jossa voidaan suunnitella yhteisiä toimia selviytymis- ja reagointikyvyn kehittämiseksi ja lujittamiseksi terrorismin uhan edessä, mukaan lukien terrorismin yhteys rajat ylittävään järjestäytyneeseen rikollisuuteen, etenkin huumekauppaan. 
            
            
               EU ja Algeria sopivat pyrkivänsä yhdenmukaiseen linjaan yhteisen edun mukaisissa alueellisissa ja kansainvälisissä kysymyksissä voidakseen edistää kriisien ratkaisemista poliittisin keinoin ja edistääkseen rauhaa ja turvallisuutta alueella. 
            
            
               Yhteisenä jatkuvana pyrkimyksenään ehkäistä ja torjua yhdennetysti terrorismia ja kaikenlaista radikalisoitumista sekä järjestäytynyttä rikollisuutta ja huume- ja ihmiskauppaa osapuolet sitoutuvat kehittämään vuoropuheluaan ja tehostamaan yhteistyötään etenkin maailmanlaajuisella terrorisminvastaisella foorumilla ja rajat ylittävän järjestäytyneen rikollisuuden torjumiseksi. Tämä yhteistyö kattaa myös CBRN-riskien hallinnan, tavanomaisten aseiden siirtojen valvonnan sekä aseiden, myös kevyiden aseiden, laittoman kaupan torjumisen. 
            
            
               Osapuolet sopivat edistävänsä erityisesti kyberrikollisuuteen liittyvien kokemusten ja asiantuntemuksen vaihtoa sekä Afripolin valmiuksien kehittämistä ja yhteyksien luomista sen ja Europolin ja CEPOLin välillä samoin kuin tukea ACSRT:lle. 
            
            
               EU ja Algeria sopivat panevansa täysimääräisesti täytäntöön hiljattain allekirjoittamansa hallinnollisen järjestelyn, joka koskee luonnon ja ihmisen aiheuttamien katastrofien ja teknologisten ja ekologisten riskien ehkäisyä sekä niihin varautumista ja reagointia erityisesti hyödyntämällä ja parantamalla niiden varhaisvaroitus-, valvonta-, ehkäisy-, valmius- ja hallintakykyä pelastuspalvelusta vastaavien yksiköiden välisen yhteistyön avulla. 
            
            
               Osapuolet sopivat käynnistävänsä yhteistyön Algerian tullin ja muiden rajoilla työskentelevien yksiköiden valmiuksien kehittämiseksi. 
            
            
            
               V Inhimillinen ulottuvuus, muuttoliike ja liikkuvuus 
            
            
               EU ja Algeria sopivat kiinnittävänsä tarvittavaa huomiota kahdenvälisten suhteidensa inhimillisen ulottuvuuden lujittamiseen ja asettavat muuttoliikkeen ja liikkuvuuden tämän ulottuvuuden keskiöön. Ne sopivat kehittävänsä yhteistyötä, jolla edistetään kulttuurien ja uskontojen välistä vuoropuhelua kunnioittaen kummankin osapuolen erityisyyttä ja moninaisuutta, sekä torjuvansa ääriliikkeiden nousua.
            
            
               Tietoisina siitä, että muuttovirrat EU:n ja Algerian välillä ovat sekä mahdollisuus ja rikkaus inhimillisen, kulttuurisen, taloudellisen, yhteiskunnallisen ja tieteellisen kehityksen näkökulmasta että myös haaste silloin kun niitä ei hallita hyvin, etenkin tämänhetkisessä alueellisessa tilanteessa, EU ja Algeria sopivat Vallettan huippukokouksessa sovitun kokonaisvaltaisen, tasapuolisen ja yhteensovitetun lähestymistavan pohjalta käyvänsä sopivimmalla tasolla säännöllistä vuoropuhelua kaikista liikkuvuuteen, muuttoliikkeeseen ja turvapaikkaoikeuteen liittyvistä aiheista. 
            
            
            
               EU ja Algeria sitoutuvat tässä yhteydessä selvittämään, mitä toimenpiteitä ne voisivat toteuttaa parantaakseen asteittain kansalaistensa liikkumisen edellytyksiä ja ottaakseen voimassaolevien menettelyjen mukaisesti takaisin laittomasti oleskelevat henkilöt kunnioittaen täysimääräisesti näiden ihmisoikeuksia. 
            
         
         
            
               EU ja Algeria aikovat myös selvittää mahdollisuudet yhteistyöhön muuttoliikkeen hallitsemiseksi, voimassaolevien kansainvälisten normien mukaisista siirtotyöläisten oikeuksista huolehtimiseksi ja laitonta muuttoa ehkäisevien toimien kehittämiseksi puuttumalla laittoman muuton perimmäisiin syihin suuren muuttopaineen alaisilla alueilla ja kohdistamalla nämä toimet erityisesti heikoimmassa asemassa oleviin henkilöihin.
            
            
               EU aikoo tukea Algerian toimia muuttovirtojen hallitsemiseksi. Osapuolet sitoutuvat myös tekemään yhteistyötä hallitakseen paremmin sääntöjenmukaista muuttoa ja liikkuvuutta tehostamalla vuoropuheluaan ja yhteistyötään konsuliasioissa, helpottamalla menettelyjä viisumien myöntämiseksi, tehostamalla rajojen valvontaa sekä asiakirjapetosten ja siirtolaisten salakuljetuksen torjuntaa ja lujittamalla laittomasti oleskelevien henkilöiden palauttamispolitiikkaa sitoutuen heidän kestävään uudelleenkotouttamiseensa samoin kuin parantaakseen kansainvälisen suojelun järjestelmää ja turvapaikkajärjestelmää.
            
            
               Osapuolet sopivat käyvänsä sopivalla tasolla keskusteluja takaisinotosta samoin kuin viisumien myöntämisen helpottamisesta ottaen huomioon tämän alan kahdenväliset sopimukset, joita on tehty joidenkin EU:n jäsenvaltioiden kanssa.
            
            
               EU suojelee jatkossakin täysimääräisesti EU:ssa asuvien Algerian kansalaisten oikeuksia ja selvittää, millä toimenpiteillä heidän rooliaan ja panostaan Algerian kehittämiseksi voitaisiin hyödyntää paremmin.
            
            
               Osapuolet sopivat hyödyntävänsä yhteistyötään entistä enemmän Afrikan ja EU:n vuoropuhelun yhteydessä, myös kolmikantavuoropuhelussa, kaikissa sellaisissa muuttoliikkeeseen ja liikkuvuuteen liittyvissä asioissa, joita EU ja Algeria sitoutuvat kehittämään.
            
            
               Muuttoliikettä käsitelleen Vallettan huippukokouksen yhteydessä perustettu Afrikka-hätärahasto, johon kuuluu oma osansa Pohjois-Afrikkaa varten, sekä muut aloitteet, kuten Euroopan ulkoinen investointiohjelma, voivat olla hyödyksi toteutettaessa osapuolten sopimia muuttoliike- ja liikkuvuushankkeita. 
            
            
            
               **
            
            
               *  *  *
            
            
               **